Bara 1380 ALA Mootichi Niwaay Maaran duunaan Daawit aangotti ol bahe.Innis akkuma abbootii isaa duula farra Islaamummaa fi Kiristaanessuu itti fufe. Sebtember 1381 Woraana qopheessee gara Asawaanitti qajeele ;Woraanni bakka "Urbaan"jedhamu gahee Muslimoota irratti miidhaa guddaa geesise.Daawit bara 1397/8 ALA irraa jalqabee Muslimoota irratti duula isaa bifa haaraan jalqabee. Kanaanis namoota hedduus fixe.Qabeenya isaanis balleesse.Kitaabota Islmaatis gubaa ture.Ummanni hedduun Kiristaanummaa akka fudhatan dirqee jira.Booda irra Muslimootatti gaafa jabaatan qabsoo diina of irraa deebisuuf godhaniin Qabeenya saamame deefachuu danda'aniiru. Mootichi kun (Daawit)Woggootii 20 guutuu Muslimootaa faccisaa(barbadeessa ) ture.Masjiidota diigee bakka sanatti Bataskaana ijaaraa ture.Booda irratti biyya Muslimootaa loluuf osoo gara Adal deemaa jiru bara 1409tti ajjeefame. Qabsoon mootanni kun godhan kan Siyaasaa qofa akka hin jenneef bakka Muslimoota irraa buqqaasan,Muslimoota irraa ajjeesan,Masjiida irraa guban Kiristaanotaa fi Bataskaana buusu.Kun dirqiin Kiristaanessuu akka ta'eef ragaa guddaadha.Osoo Siyaasa qofaaf ta'e maaliif Kiristaanota iddoo Muslimoota irraa dhabamsiisan qubsiisu?Maaliif bataskaana iddoo Masjiida irraa diiganitti ijaaru?